Liste over versjoner av Debian

**Liste over versjoner av Debian** er en oversikt over ulike versjoner av operativsystemet og Linux-distribusjonen Debian. Debian blir utviklet av Debian Project, og blir sponset av den ideelle organisasjonen Software in the Public Interest. Distribusjonen består utelukkende av fri programvare, det meste lisensiert under GNU General Public License. Første versjon hadde 474 programvarepakker; i versjon 10.0 har dette tallet vokst til over .

Debian er en amerikansk distribusjon, som opprinnelig ble startet av den tyskfødte programvareutvikleren Ian Murdock (1973&ndash;2015). Første betautgave (Debian 0.01) ble lansert 16. august 1993, og dette gjør den til en av de eldste Linuxdistribusjonene. Første offisielle versjon ble lansert 17. juni 1996. Selve navnet Debian er et teleskopord, som ble dannet som en kombinasjon av opphavsmannens fornavn og fornavnet til Debra Lynn, som på det daværende tidspunkt var hans kjæreste. Siste versjon er Debian 10.0 «Buster», som ble lansert 6. juli 2019.

De fem første versjonene manglet langtidsstøtte; dette ble innført i versjon 6, og Debian har i dag omkring fem års kundestøtte. Et kjennetegn ved Debian er det store antallet datamaskinarkitekturer som er støttet; på det meste har operativsystemet blitt portert til 13 arkitekturer. Siste versjon har støtte for 10 arkitekturer.

Debian har gitt opphav til en familie av Linuxdistribusjoner eller derivater. Blant disse kan nevnes Ubuntu &ndash; som i seg selv har gitt opphav til en hel familie av distribusjoner, Kali Linux, Linux Mint med flere. Den 7. juli 2019 var Debian den sjette mest utbredte Linuxdistribusjonen ifølge nettstedet DistroWatch.

## Arkitekturer

### Offisielle plattformer
De offisielle plattformene til Debian omfatter 10 datamaskinarkitekturer:

* *amd64* eller 64-biter x86-64 med støtte for 32-biter programvare; denne har vært støttet siden versjon 4.0 «Etch»
* *i386* eller 32-biter x86-32; denne har vært støttet siden begynnelsen, inkludert de første betautgavene såvel som versjon 1.1 «Buzz»
* *ppc64el* eller *little-endian* PowerPC64 arkitetur som støtter mikroprosessorene POWER7+ og POWER8
* *arm64* eller ARMv8-A arkitektur
* *armel* eller *little-endian* ARM (ARMv4T) på ulike typer innebygde systemer (EABI)
* *armhf* ARM flyttallsarkitektur (*hard-float architecture* eller ARMv7) med en egen flyttallsprosessor
* *s390x* eller z/Architecture IBM ESA/390 (s390x)

### Tidligere og uoffisielle arkitekturer
#### MIPS

*MIPS* og *MIPS-EL* var to arkitekturer, som ble introdusert den 19. juli 2002 i Debian 3.0 «Woody». MIPS var en 32-biter RISC-arkitektur som ble lansert i 1985. Den hadde stor innflytelse på andre RISC-arkitekturer.

Det fantes to versjoner av MIPS: *Big-Endian*, som her bare kalles *MIPS*, og *Little Endian* som her kalles *MIPS-EL*.

Arkitekturen ble designet av selskapet MIPS Computer Systems. I 1999 ble *MIPS64* lansert. Dette var en 64-biter og *Little Endian* prosessor. Arkitekturen i Debian ble kalt *MIPS64EL*.

I mars 2021 kunngjorde selskapet at de hadde stanset utviklingen av MIPS-arkitekturen og utviklet i stedet RISC-V.

I Debian 11 «Bullseye», som ble lansert 14. august 2021, forsvant støtten for arkitekturen *MIPS*. Den 2. september 2023 begynte arbeidet med å fjerne *MIPSEL*. Begrunnelsen var at Debian dermed unngår oppdateringer og vedlikehold i forbindelse med år 2038-problemet. Den 24. november 2023 ble også *MIPS64EL* erklært *out-of-synchronisation* på grunn av mangelen på mikroprosessorer. Under lanseringen av Debian 13 «Trixie» den 9. august 2025 opphørte støtten for både *MIPSEL* og *MIPS64EL*.

#### LoongArch
Loongson (龙芯 *Lóngxīn*, «dragekjerne») er kinesiske mikroprosessorer som er kompatible med MIPS III og MIPS64. Longsoon 1 ble lansert i 2002.

Da Debian 13 «Trixie» ble lansert, startet en uoffisiell portering til disse prosessorene. Første versjon var klar 16. august 2025.

#### SPARC64

SPARC, «skalerbar prosessorarkitektur», er en RISC-arkitektur som ble lansert av Sun Microsystems og Fujitsu i 1987. Den finnes i en 32-biter versjon (versjonene 7 og 8) og en 64-biter versjon (versjon 9).

*SPARC64* var en portering som ble lansert for Debian 2.1 «Slink» den 9. mars 1999. Den kjørte 64-biter applikasjoner. Støtten for *SPARC64* opphørte i Debian 8 «Jessie», som ble lansert 25. april 2015.

#### HP-PA RISC
PA-RISC var en RISC-arkitektur som ble lansert av Hewlett Packard den 26. februar 1986. Den fantes både i 32-biter og 64-biter utgaver, før den ble erstattet av Intel Itanium i slutten av 2008.

*HPPA* var en portering av Debian som ble lansert i versjon 3.0 «Woody» den 19. juli 2002. Den opphørte som offisiell arkitektur i versjon 5.0 «Lenny» den 14. februar 2009.

#### DEC Alpha
DEC Alpha var en 64-biter RISC-arkitektur som ble lansert av Digital Equipment Corporation i februar 1992. Salget av DEC Alpha-systemer opphørte i april 2007.

*Alpha* var en portering av Debian som ble lansert i versjon 2.1 «Slink» den 9. mars 1999. Den opphørte som offisiell arkitektur i versjon 5.0 «Lenny» den 14. februar 2009.

#### Intel Itanium

Intel Itanium var en 64-biter *Very Long Instruction Word* (VLIW) arkitektur som ble lansert av Intel og Hewlett Packard den 4. juni 2001. Arkitekturen opphørte 30. januar 2020.

*ia64* var en portering av Debian til Intel Intanium, som ble lansert i versjon 3.0 «Woody» den 19. juli 2002. Den opphørte å eksistere som offisiell arkitektur i Debian 8 «Jessie», som ble lansert 25. april 2015.

#### PowerPC
PowerPC var en 32-biter, og etterhvert også 64-biter, RISC-prosessor som ble utviklet av AIM-alliansen, et samarbeid mellom Apple, IBM og Motorola. Første versjon ble lansert i oktober 1992. I oktober 2002 lanserte IBM 64-biter utgaven PowerPC 970, og det kom etterhvert forbedrede 64-biter utgaver.

*PowerPC* var en portering av Debian som ble lansert i versjon 2.2 «Potato» den 15. august 2000. Den 6. juni 2005 kom *PPC64* eller *PowerPC64*, en 64-bit utgave, i versjon 3.1 «Sarge». Begge to opphørte som offisiell arkitektur i versjon 9.0 «Stretch» den 17. juni 2017.

Det finnes også en uoffisiell arkitektur kalt *PowerPC SPE*. SPE står for *Signal Processing Engine* og representerer mikroprosessorene 32-biter Freescale PS3 og 64-biter IBM Cell (e500). Den er ikke kompatibel med den ordinære *PowerPC*.

#### Motorola 68000

Motorola 68000-serien var en serie 32-biter CISC-prosessorer. Den ble produsert av Motorola, og ble introdusert av Motorola 68000 i 1979.

*MK68K* var en portering av Debian til Motorola-68000 serien. Disse prosessorene ble brukt på Amiga, Atari ST, Macintosh og forskjellige innbakte systemer med VMEbus. *MK68K* ble en offisiell arkitektur i Debian 2.0 «Hamm» den 28. juli 1998. Den opphørte å eksistere som offisiell arkitektur i Debian 4.0 «Squeeze» den 8. april 2007.

#### IBM ESA/390

IBM ESA/390 var en serie med modeller av 32-biter CISC stormaskiner som ble introdusert av IBM i september 1990. Den siste modellen ble lansert i 1999.

*s390* var en portering av Debian til IBM ESA/390 som ble lansert den 4. mai 2013 i Debian 7 «Wheezy». Den opphørte som offisiell arkitektur i Debian 8 «Jessie», som ble lansert 15. april 2015.

### Uoffisielle plattformer
**kfreebsd-i386*; denne portertingen var basert på 32-biter FreeBSD for x86-32, i stedet for Linuxkjernen. Den offisielle støtten ble introdusert i versjon 6.0 «Squeeze» og opphørte i versjon 8.0 «Jessie». Da ble det en uoffisiell utgave.
**kfreebsd-amd64*: denne portertingen var basert på 64-biter FreeBSD for x86-64, i stedet for Linuxkjernen. Den offisielle støtten ble introdusert i versjon 6.0 «Squeeze» og opphørte i versjon 8.0 «Jessie». Da ble det en uoffisiell utgave.
* *x32* eller x32 ABI med støtte for 32-biter applikasjoner på x86-64

#### Debian GNU/Hurd

*Debian GNU/Hurd*, også kalt *hurd-i386*, er en variant som er basert på mikrokjernen GNU Hurd (som igjen kjører på GNU Mach), i stedet for Linuxkjernen. Debian GNU/Hurd har vært under utvikling siden 1998. Første stabile versjon ble lansert 3. mai 2013, med 78% av programvarepakkene for Debian GNU/Linux portert. Hurd debuterte i versjon 7.0 «Wheezy» og er en uoffisiell arkitektur. Debian GNU/Hurd distribueres som en CD eller som et virtuelt diskbilde (Live CD/USB). Hurd bruker arkitekturen IA-32, og er kompatibel med IA-32 og x86-64. Debian GNU/Hurd 2025 ble utgitt i august 2025.

#### SH-4
SuperH er en 32-biter RISC arkitektur som ble lansert av Hitatchi i 1992. Fjerde generasjon av denne var SH-4 og ble lansert i 1998.

*Sh4* er en uoffisiell portering av Debian som ble lansert i versjon 9 «Stretch» den 17. juni 2017. Den er fortsatt gjeldende i versjon 12 «Bookworm» som ble lansert i 10. juni 2023.

## Debian 2.2 «Potato»

Debian 2.2 (*Potato*) ble lansert 15. august 2000.

Den inneholdt 2,600 programvarepakker som ble vedlikeholdt av mer enn 450 utviklere. Nye pakker omfattet bl.a. display manager GDM, the directory service OpenLDAP, sikkerhetsprogrammet OpenSSH og meldingsoverføringsagenten Postfix.

Debian ble portert til arkitekturene PowerPC og ARM.

## Debian 3.0 «Woody»

Debian 3.0 (*Woody*) ble lansert 19. juli 2002.

Den inneholdt omkring 8,500 programvarepakker som ble vedlikeholdt av mer enn 900 utviklere.

Skrivebordsmiljøet KDE ble introdusert og Debian ble portert til Intel Itanium, PA-RISC, mips og mipsel og IBM ESA/390.

## Debian 3.1 «Sarge»

Debian 3.1 (*Sarge*) ble lansert 6. juni 2005.

Den inneholdt omkring 15,400 programvarepakker. debian-installer og OpenOffice.org ble introdusert.

## Debian 4.0 «Etch»

Debian 4.0 (*Etch*) ble lansert 8. april 2007.

Den inneholdt mer enn  programvarepakker, utviklet av mer enn 1,030 utviklere.

Debian ble portert til x86-64 (amd64) og støtten for Motorola 68000-serien (m68k) opphørte.

## Debian 5.0 «Lenny»

Debian 5.0 (*Lenny*) ble lansert 14. februar 2009.

Den inneholdt mer enn  programvarepakker.

En ny støttet arkitektur var ARM EABI (armel)

## Debian 6.0 «Squeeze»

Debian 6.0 (*Squeeze*) ble lansert 6. februar 2011.

Den inneholdt mer enn  programvarepakker.

Internettleseren Chromium ble introdusert.

Debian ble introdusert til arkitekturene kfreebsd-i386 og kfreebsd-amd64.
Støtten for to datamaskinarkitekturer ble opphevet:

* DEC Alpha
* PA-RISC

## Debian 7 «Wheezy»

Debian 7 («Wheezy») ble lansert 4. mai 2013.

Den inneholdt mer enn  programvarepakker.

Støtte for Unified Extensible Firmware Interface ble tilføyd.

Debian ble portert til to nye arkitekturer:

*ARMhf
*IBM ESA/390 (s390)

## Debian 8 «Jessie»

Debian 8 («Jessie») ble lansert 15. april 2015.

Den inneholdt mer enn  programvarepakker. Systemd erstattet init som standard oppstartsprosess.

To nye arkitekturer ble støttet:
* ARM64
* PowerPC641e

Støtten for følgende arkitekturer opphørte:

* Intel Itanium
* SPARC
* 31 biter varianten av IBM ESA/390 (s390); den nye 64-biter s390x er fortsatt støttet
* Debian GNU/kFreeBSD (støtten for både 32-biter og 64-biter opphørt)

## Oppsummering

## Noter



## Referanser


## Litteratur
* 
* 
* 
* 
* 
* 
* 
* 
* 
* 
* 
* 

## Eksterne lenker
* www.debian.org – Offisiell hjemmeside
* Debian hos DistroWatch
* http://www.debianguiden.dk – Dansk guide.
* http://www.debianforum.dk – Et forum om og for Debian.
* https://web.archive.org/web/20170425210150/http://www.debianplanet.org/ – Nyheter med henhold til Debian.
* https://www.debian.org/News/weekly/ – Ukentlig nyheter om Debian.
* https://web.archive.org/web/20161222132134/http://www.debianhelp.org/ – En hjelpeside om og for Debian.
* https://web.archive.org/web/20040929082356/http://planet.debian.net/ – Bloggene til flere av utviklerne av Debian.
*